Vedtagne tekster - Zimbabwe, menneskeretsforkæmperen Itai Dzamaras tilfælde - Torsdag den 21. maj 2015\nProcedure : 2015/2710(RSP)\nForløb for dokumenter : RC-B8-0465/2015B8-0465/2015B8-0466/2015B8-0467/2015B8-0468/2015B8-0471/2015B8-0474/2015B8-0478/2015\nTorsdag den 21. maj 2015 - Strasbourg Endelig udgave\nZimbabwe, menneskeretsforkæmperen Itai Dzamaras tilfælde\nEuropa-Parlamentets beslutning af 21. maj 2015 om Zimbabwe, sagen om menneskerettighedsforkæmperen Itai Dzamara (2015/2710(RSP))\n– der henviser til sine tidligere beslutninger om Zimbabwe, særlig beslutningen af 7. februar 2013(1),\n– der henviser til de lokale EU-erklæringer af 11. marts og 9. april 2015 om bortførelsen af Itai Dzamara,\n– der henviser til erklæringen af 19. februar 2014 fra næstformanden i Kommissionen/Unionens højtstående repræsentant for udenrigsanliggender og sikkerhedspolitik, på Den Europæiske Unions vegne, om fornyet gennemgang af forbindelserne mellem EU og Zimbabwe,\n– der henviser til Rådets afgørelse 2014/98/FUSP af 17. februar 2014(2) og 2015/277/FUSP af 19. februar 2015(3) om ændring af afgørelse 2011/101/FUSP om restriktive foranstaltninger over for Zimbabwe,\n– der henviser til udtalelserne fra talsmanden for Kontoret for FN's Højkommissær for Menneskerettigheder (OHCHR) af 18. januar 2013 om de seneste angreb på menneskerettighedsforkæmpere forud for valget,\n– der henviser til den globale politiske aftale, der blev undertegnet i 2008 af de tre største politiske partier, ZANU PF, MDC-T og MDC,\n– der henviser til Det Europæiske Råds konklusioner om Zimbabwe af 23. juli 2012 og til Rådets gennemførelsesafgørelse 2012/124/FUSP af 27. februar 2012(4) om restriktive foranstaltninger over for Zimbabwe,\n– der henviser til det afrikanske charter om menneskers og folks rettigheder af 27. juni 1981, som Zimbabwe har ratificeret,\n– der henviser til Zimbabwes forfatning,\nA. der henviser til, at Itai Dzamara, en fremtrædende zimbabwisk menneskerettighedsaktivist, leder af bevægelsen Occupy Africa Unity Square og systemkritiker af præsident Mugabe, den 9. marts 2015 angiveligt blev bortført af fem uidentificerede bevæbnede mænd i udkanten af Harare; der henviser til, at hans opholdssted fortsat er ukendt, og der er alvorlig bekymring for hans sikkerhed og beskyttelsen af hans rettigheder;\nB. der henviser til, at Itai Dzamara i månederne før sin bortførelse havde ledt en række fredelige demonstrationer mod den forværrede politiske og økonomiske situation i Zimbabwe; der henviser til, at Itai Dzamara to dage forinden havde holdt tale til en politisk demonstration, arrangeret af oppositionspartiet Movement for Democratic Change – Tsvangirai (MDC-T), hvori han opfordrede til masseprotester mod den forværrede undertrykkelse og den økonomiske situation i landet, opfordrede præsident Robert Mugabe til at træde tilbage samt krævede reformer af valgsystemet;\nC. der henviser til, at regeringen indtil videre har forholdt sig tavs om Itai Dzamaras forsvinden, hvilket har givet anledning til mistanke i offentligheden om, at staten kunne være ansvarlig; der henviser til, at det regerende parti ZANU-PF benægter at stå bag hans bortførelse og fordømmer det som en handling, der er arrangeret af oppositionen;\nD. der henviser til, at en dom afsagt af High Court den 13. marts 2015 beordrede de zimbabwiske myndigheder til at foretage en eftersøgning efter Itai Dzamara og at aflægge rapport om fremskridtene til domstolen hver anden uge, indtil det fastlægges, hvad der er blevet af ham; der henviser til, at denne retsafgørelse fra High Court er blevet ignoreret af de myndigheder, der har ansvar for at reagere på den, og de statslige myndigheder har stadig til gode at efterkomme denne afgørelse;\nE. der henviser til, at Itai Dzamara ved flere lejligheder var blevet overfaldet af tilhængere af det regerende parti ZANU-PF og af uniformerede politibetjente; der henviser til, at ca. 20 uniformerede politibetjente i november 2014 lagde Itai Dzamara i håndjern og slog ham bevidstløs og ved samme lejlighed også udøvede vold mod hans advokat, Kennedy Masiye;\nF. der henviser til, at 11 personer blev tilbageholdt i Harare den 27. april 2015 efter at have deltaget i et optog til støtte for den savnede Itai Dzamara; der henviser til, at aktivisterne blev anholdt og tilbageholdt i 6 timer;\nG. der henviser til, at hans hustru, Sheffra Dzamara, efter hans bortførelse anlagde sag ved High Court i Harare for at tvinge politiet og den centrale efterretningstjeneste (CIO) til at eftersøge hendes mand; der henviser til, at politiet og CIO under retsmødet nægtede ethvert kendskab til Itai Dzamaras opholdssted; der henviser til, at Sheffra Dzamara i begyndelsen af april meddelte, at uidentificerede mænd holdt hende under konstant overvågning, og at hun frygtede for sit liv;\nH. der henviser til, at den nuværende situation i Zimbabwe med hensyn til menneskerettigheder og demokrati bliver værre og værre, og at der til stadighed rapporteres om chikane og menneskerettighedskrænkelser mod menneskerettighedsforkæmpere, journalister og medlemmer af civilsamfundet i Zimbabwe;\nI. der henviser til, at politiet ofte misbruger gældende lovgivning, såsom loven om offentlig orden og sikkerhed (Public Order and Security Act – POSA) og loven om adgang til oplysninger og beskyttelse af privatlivets fred (Access to Information and Protection of Privacy Act – AIPPA), med henblik på at forbyde lovlige offentlige møder og forsamlinger;\nJ. der henviser til, at forsamlings-, forenings- og ytringsfriheden er centrale komponenter i ethvert demokrati;\nK. der henviser til, at EU i februar 2015 genoptog sin støtte til Zimbabwe i form af et nationalt vejledende program på 234 mio. EUR med henblik på at hjælpe Zimbabwe til at blive et mere demokratisk og velstående land, samtidig med at Det Europæiske Råd har besluttet at opretholde nogle af sanktionerne mod Zimbabwe; der henviser til, at kun præsident Robert Mugabe, hans hustru og en forsvarsvirksomhed fortsat er omfattet af indefrysning af aktiver og rejseforbud; der henviser til, at EU’s våbenembargo også stadig er i kraft;\nL. der henviser til, at der ved en folkeafstemning den 16. marts 2013 blev vedtaget en ny forfatning med henblik på en politisk oprydning, men i praksis sker der kun langsomme fremskridt, og menneskerettighedssituationen er skrøbelig;\n1. fordømmer på det kraftigste den tvungne forsvinding af menneskerettighedsforkæmperen Itai Dzamara og kræver, at han omgående og betingelsesløst løslades;\n2. opfordrer Zimbabwes regering til at træffe alle nødvendige foranstaltninger for at finde Itai Dzamara og at stille alle de ansvarlige for en domstol; opfordrer regeringen til fuldt ud at efterleve retsafgørelsen fra High Court, der pålægger den at eftersøge Itai Dzamara;\n3. opfordrer de zimbabwiske myndigheder til at garantere sikkerheden for hans hustru og familie samt hans kolleger og tilhængere;\n4. er dybt bekymret over rapporter fra menneskerettighedsorganisationer om stigende politisk vold og chikane af den politiske opposition og over de alvorlige begrænsninger og intimideringen af menneskerettighedsforkæmpere, der ofte bliver slået af politiet og fængslet på falske anklager; beklager, at der siden sidste valg og vedtagelsen af den nye forfatning i 2013 kun er gjort små fremskridt med hensyn til retsstaten og især hen imod en reform af menneskerettighedsforholdene;\n5. opfordrer indtrængende Zimbabwes myndigheder til at undersøge påstande om overdreven magtanvendelse og andre menneskerettighedskrænkelser begået af politiet og statslige embedsmænd og at drage dem til ansvar;\n6. minder om den zimbabwiske regerings overordnede ansvar for at garantere sikkerheden for alle landets borgere; opfordrer myndighederne i Zimbabwe til at gennemføre bestemmelserne i verdenserklæringen om menneskerettigheder, det afrikanske charter om menneskers og folks rettigheder samt de regionale menneskerettighedsinstrumenter, som Zimbabwe har ratificeret;\n7. minder om, at i henhold til den globale politiske aftale (GPA) har Zimbabwe forpligtet sig til at sikre, at såvel landets lovgivning som dets procedurer og praksisser er i overensstemmelse med internationale menneskerettighedsprincipper og -love, herunder forsamlings-, forenings- og ytringsfriheden;\n8. noterer sig nedsættelsen af Zimbabwes menneskerettighedskommission, men er bekymret over, at den ikke har fået tildelt tilstrækkelig kapacitet til at kunne handle uafhængigt og opfylde sine mål vedrørende de presserende menneskerettighedsspørgsmål, som landet er konfronteret med;\n9. opfordrer derfor til en fælles indsats fra det internationale samfund, navnlig Southern African Development Community (SADC); mener, at denne regionale organisation har en vigtig rolle at spille som garant for GPA, idet der bl.a. insisteres på gennemførelse af aftalen, og navnlig artikel 13 heri, for at sikre en neutral optræden fra politiets og de øvrige sikkerhedsstyrkers side;\n10. opfordrer indtrængende den zimbabwiske regering og præsident Robert Mugabe til at overholde deres internationale forpligtelser og bestemmelserne i de internationale traktater, der er underskrevet af Zimbabwe, og at sikre respekt for retsstatsprincipperne og opfyldelsen af borgerlige og politiske rettigheder;\n11. opfordrer EU til at intensivere sin politiske dialog om menneskerettigheder på grundlag af artikel 8 i Cotonouaftalen og navnlig at tilskynde regeringen til at ophæve eller foretage passende ændringer i loven om offentlig orden og sikkerhed og loven om adgang til oplysninger og beskyttelse af privatlivets fred med henblik på at sætte en stopper for misbrug heraf;\n12. beklager manglen på en streng menneskerettighedsklausul, der kan håndhæves, i den foreløbige økonomiske partnerskabsaftale (ØPA), der blev indgået med fire stater i det østlige og sydlige Afrika (ESA-landene), herunder Zimbabwe;\n13. bemærker ophævelsen af sanktioner, som er vedtaget af EU, og støtter de målrettede foranstaltninger, der forbliver i kraft over for præsidenten og hans kone, såvel som våbenembargoen, som er en reaktion på den politiske situation og menneskerettighedssituationen i Zimbabwe;\n14. mener, at fremme af demokratiet og beskyttelse af menneskerettighederne og retsstatsprincippet er afgørende, hvis Zimbabwe skal blive et frit og velstående land;\n15. opfordrer EU’s delegation i Harare til fortsat at tilbyde sin hjælp til Zimbabwe med henblik på at forbedre menneskerettighedssituationen; insisterer på, at EU skal sikre, at udviklingsstøtten til Zimbabwe effektivt imødekommer befolkningens behov, især gennem civilsamfundets organisationer, og at de politiske og økonomiske reformer, der finansieres herved, gennemføres;\n16. pålægger sin formand at sende denne beslutning til næstformanden i Kommissionen/Unionens højtstående repræsentant for udenrigsanliggender og sikkerhedspolitik, Rådet, Kommissionen, medlemsstaternes regeringer og parlamenter, EU-Udenrigstjenesten, Zimbabwes regering og parlament, regeringerne i Southern African Development Community, Kommissionen for Den Afrikanske Union, Det Panafrikanske Parlament, Den Blandede Parlamentariske Forsamling AVS-EU samt generalsekretæren for Commonwealth.\n(1) Vedtagne tekster, P7_TA(2013)0059.\n(2) EUT L 50 af 20.2.2014, s. 20.\n(3) EUT L 47 af 20.2.2015, s. 20.\n(4) EUT L 54 af 28.2.2012, s. 20.


20 eksamensråd for studerende - Muslimsk Ungdom i Danmark Muslimsk Ungdom i Danmark\n20 eksamensråd for studerende\nFra Sheikh Muhammed Salih al-Munajjid\nAl lovprisning til Allah og fred og velsignelser til Budbringeren (fred være med Ham) og hans familie og efterfølgere.\nDen muslimske studerende har tillid til Allah, når man møder prøvelser i denne verden, og den studerende søger Hans hjælp, mens han følger de foreskrevne midler i forhold til Profetens ord: ”Den stærke troende er bedre og er mere elskelig hos Allah end den svage troende, alt imens de begge er gode. Stræb for at opnå dét, der vil være en fordel for dig. og søg hjælp hos Allah og føl dig ikke hjælpeløs” (Sahih Muslim nr. 2664)\nBlandt disse midler er følgende:\n1. At vende sig i bøn mod Allah på en måde, som er foreskrevet i islam, f.eks. ved at sige “Rabbiy ishrah li sadri wa yassir li amri (Oh min herre, udvid mit bryst og gør det let for mig)”.\n2. Gør det til en vane at sove tidligt og møde op til eksamen til tiden.\n3. Forbered alle påkrævede og lovlige materialer, såsom blyanter, linealer, vinkelmålere, lommeregnere og ure, da det hjælper én med at besvare spørgsmålene, når man er velforberedt.\n4. Recitere bønnen for at forlade sit hjem:\n“Bismillaah, tawakkaltu ‘ala Allaah, wa laa hawla wa laa quwwata illa Billaah. Allaahumma inni a’oodhu bika an adilla aw udalla, aw azilla aw uzalla, aw azlima aw uzlama, aw ajhala aw yujhala ‘alayya.”\n(I Allahs navn, jeg sætter min lid til Allah og der er ingen styrke eller ingen kraft foruden Allah, Oh Allah, jeg søger beskyttelse hos Dig for ikke at fare vild eller blive vildledt, for ikke at falde (begå en forsætlig synd) eller blive skubbet, for ikke at undertrykke eller blive undertrykt, for ikke at opføre sig dårligt eller blive behandlet dårligt)”. Glem ikke at søge dine forældres anerkendelse, idet deres du’aa for dig vil blive besvaret.\n5. Nævn Allahs navn før du begynder, da dét at nævne Allahs navn er foreskrevet, inden man begynder på enhver tilladt handling. Dette bringer velsignelser, og at søge Allahs hjælp er et styrkemiddel.\n6. Lad dig ikke påvirke af dine medelevers angst eller frygt inden eksamen, idet angst er en smitsom sygdom. Få dem i stedet til at føle optimisme ved at sige nogle gode ord, som det er foreskrevet i Islam. Profeten (saws) var optimistisk, da han hørte navnet ”Suhayl” (som betyder ”nem”), og han sagde: ”Tingene er blevet gjort nemme for dig”. Han plejede at kunne lide ordene ”Yaa Raashid”, hvis han gik ud for at ordne noget. Så vær optimistisk omkring at du og dine nærme består denne eksamen.\n7. At ihukomme Allah (dhikr) fordriver angst og spænding. Hvis noget er for svært for dig, så bed til Allah om at gøre det nemt for dig. Hver gang Sheikh al-Islam Ibn Taymiyah (må Allah have nåde med ham) syntes, at noget var svært at forstå, sagde han altid: ”Oh Dig, Som lærte Ibraahim, lær mig; Oh Dig, Som fik Sulayman til at forstå, få mig til at forstå.”\n8. Hvis du kan, så find en god siddeplads i løbet af eksamen. Hold din ryg rank og sid på stolen på en sund måde.\n9. Gennemgå alle eksamensspørgsmålene først. Nogle studier råder til, at man benytter 10% af eksamenstiden til at læse spørgsmålene grundigt igennem og notere sig de vigtige ord, samt fordele sin tid mellem spørgsmålene.\n10. Planlæg at besvare de lette spørgsmål først og tag derefter de svære. Mens man læser spørgsmålene, kan man skrive noter og idéer ned, som man kan benytte senere i sine besvarelser.\n11. Besvar spørgsmålene i henhold til vigtighed.\n12. Begynd med at besvare de nemme spørgsmål, som du kender. Gå så videre til de spørgsmål, som giver flest point. Spørgsmål, som du ikke kender svarene på, bør gemmes til sidst. Ligeledes spørgsmål, som tager lang tid at besvare eller giver få point.\n13. Giv dig tid til at besvare, for Profeten (saws) har sagt: ”Sindighed er fra Allah, og hastværk er fra Shaytaan” (Hasan hadeeth, Saheeh al-Jaami, 3011).\n14. Tænk grundigt over besvarelsen og vælg det rette svar, hvad angår ”multiple-choice”-spørgsmål. Forhold dig på følgende måde: Hvis du er sikker på, at du har valgt det korrekte svar, så vær opmærksom på ”waswasah” (påtrængende hvisken fra Shaytaan). Hvis du er i tvivl, så begynd med at udelukke de forkerte eller usandsynlige svar. Vælg herefter det rigtige svar baseret på, hvad du tror, er det mest korrekte. Hvis du har gættet dig frem til det rigtige svar, så lad vær med at lave det om, medmindre du er sikker på, at det er forkert – især hvis man mister point på grund af et forkert svar. Forskning har påvist, at det rigtige svar er oftest dét, som den studerende tænker i første omgang.\n15. I skriftlige eksaminer bør du samle tankerne, inden du begynder på besvarelsen. Lav en skitse over dine svar med nogle ord, som antyder de idéer, som du gerne vil diskutere. Herefter kan stikordene nummereres i rækkefølge i henhold til, hvordan du vil fremlægge dem.\n16. Skriv hovedpunkterne for din besvarelse i de første linjer, idet det er, hvad eksaminatoren går efter. Han ser måske ikke, hvad han ønsker at se, hvis svaret befinder sig på midten af siden, og han har travlt.\n17. Sæt 10% af tiden af til at gennemgå dine svar. Tag din tid, når du gennemgår, især i matematiske opgaver og ved talskrivning. Modstå fristelsen til at aflevere besvarelserne hurtigt, og lad det ikke påvirke dig, hvis andre mennesker går tidligt. Der er sikkert nogle blandt dem, som er kommet til at aflevere for tidligt.\n18. Hvis du opdager efter eksamenen, at du har svaret forkert på nogle spørgsmål, så tag det som en lærestreg om vigtigheden af at være mere velforberedt i fremtiden og ikke haste igennem med at svare. Acceptér Allahs vilje og forordning og fald ikke som offer for frustration og fortvivelse. Husk profetens (saws) hadeeth: ”Hvis noget rammer dig, da sig ikke ”hvis bare jeg havde gjort sådan og sådan”. Sig i stedet ”Qadar Allaah wa maa sha’akaan(Allahs forordning, og hvad Han ville, er sket)”, for når man siger ”hvis”, så åbner det døren for Shaytaan.” (Saheeh Muslim)\n19. Bemærk at snyd er haraam, hvad enten det er i sprogprøver eller nogen som helst andre prøver. Profeten (saws) sagde: ”Hvem som end snyder, er ikke én af os.” Det er en forkert handling og haraam måde at anskaffe sig et diplom eller et certifikat på, som du har ingen ret til. Der er almindelig enighed om, at snyd er en slags deltagelse i synd og overtrædelse. Så vær foruden dét, som er haraam, og Allah vil lade der være tilstrækkeligt med gavmildhed. Afvis alle tilbud om haraam ting, som kommer fra andre. Hvem som end opgiver noget for Allahs skyld, Allah vil kompensere ham med noget bedre. Du bliver nødt til at fordømme og modstå det onde. Fortæl det til de ansvarlige, hvis du ser den slags under eksamen eller før eller efter den. Dette er ikke den forkerte slags bagtalelse. Tværtimod er det at fordømme det onde, som er obligatorisk.\nVejled de, som køber eller sælger spørgsmål eller sætter dem op på internettet osv. Eller de, som forbereder snyde-noter. Bed dem om at frygte Allah og fortæl dem kendelsen om dét, som de er i gang med, samt om de penge, som de tjener på det. Fortæl dem, at hvis de benyttede al den tid, som det tager at forberede disse haraam ting, til at læse eller løse tidligere eksamensopgaver eller hjælpe hinanden med at forstå faget inden eksamen, vil det være bedre for dem end at lave alle disse haraam ting.\n20. Husk dét, som du har forberedt til det hinsides og eksamensspørgsmålene i graven, og hvorledes vi bliver reddet på genopstandelsens dag. Hvem, end som bliver reddet fra ilden og sendt ind i Paradiset, vil sandelig have fået succes.\nVi beder Allah om at gøre os succesrige i denne verden og gør os blandt de, som er sejrrige og reddet i det hinsides. For Han er alhørende, Som besvarer bønner.


Ezidi – Jiyan.dk\nI generationer er de blevet forfulgt for at tilbede påfugleenglen Taus, som de mener er Guds repræsentant, men som muslimer kalder Satan. Læs om Ezidi'erne og deres tro. Af Ezidi.net/Mehdi Hvilken betydning har påfuglen? Tawsi Melek, er den mest betydelige guddom for Ezidierne. Tawsi Melek er ikke kun i Ezidiernes besiddelse, han tilhører hele verden. Ezidierne mener at de har verdens ældste religion, den oprindelige tro som kendetegnes ved Tawsi Melek, og at alle andre religiøse traditioner er relateret til dem via påfugle-englen. De hævder at Tawsi Melek er den sande skaber og hersker af universet, og er derfor en del [...]\nBy Deniz Berxwedan Serinci|2018-07-17T19:51:15+02:0025. august 2012|Categories: Ezidi, NYHEDER, RELIGION|Kommentarer lukket til Englen Taus-Melek\nEzidier fejrede Çarşemba Sor i Odense\nEzidi Kulturforening i Danmark holdt helligdagen Çarşemba Sor (Røde Onsdag - påskefest) i Odense lørdag d. 21.april 2012. Kilde: Ezidi.dk Carshemba Sor er en helligdag hos ezidierne og betyder Røde Onsdag. Den svarer til de kristnes påske, hvor man farver æg og hygger sig. Hos ezidierne fejres Carshemba Sor altid den første onsdag i april måned efter den julianske kalender, dvs. i midten af april måned. I år faldt dagen på den 14.april. Carshemba Sor er ezidiernes nytår og symbolet på nyt liv og forårets komme. Derudover er dagen symbolet på skabelsen af vor verden. Ifølge Ezidi-religionen sendte gud sin [...]\nBy Deniz Berxwedan Serinci|2012-07-13T14:05:04+02:0022. april 2012|Categories: Danmark, EVENTS, Ezidi, NYHEDER, RELIGION|Kommentarer lukket til Ezidier fejrede Çarşemba Sor i Odense\nHvem er Ezidi’erne? (VIDEO)\nSe dokumentarfilm om religionen Ezidi, som har flere hundrede tilhængere i Danmark. Der findes omkring 2 mio. ezidierne i Kurdistan, Armenien, Aserbadsjan, Tyskland osv. Ezidierne tror på Gud, og Tawusê Melek, englen, der er Guds stedfortræder og dermed symbolet på alt det gode i verdenen. Der findes ikke profeter. Ezidierne beder 2 gange om dagen. En gang ved solopgang og en gang ved solnedgang. Man tror på solen, og ilden, fordi de giver lys og varme til verden. Og resten af naturelementerne som vand, jord, og luft, der også giver liv. Ezidierne har to hellige bøger, ”Meshefa Res” (Sort Bog) og [...]\nBy Deniz Berxwedan Serinci|2018-07-17T19:51:30+02:001. marts 2012|Categories: Ezidi, Kurdistan/Verden, NYHEDER, RELIGION|Kommentarer lukket til Hvem er Ezidi’erne? (VIDEO)\nVi er kurdernes oprindelige religion – interview om ezidisme\nDe fleste har hørt om eksistensen af en religion ved navn Ezidi/Yezidi. Men de færreste ved, hvad den religion egentlig går ud på. Læs her interview med Dansk Ezidi-forening. Af Medya Özvan Tårer gør den gamle dames øjne våde, mens hun glatter sin serviet ud og rokker fra side til side til den intense orientalske musik, der bølges fra den anden side af rummet, alt imens en mand læser med lange mellemrum en historie op. Jeg befinder mig i lokale Brønshøj, nærmere Tingbjerg, hvor yezidierne - også stavet ezidier - er samlet for at mindes de 700 døde i bombeangrebene på en [...]\nBy Deniz Berxwedan Serinci|2018-07-17T19:52:38+02:0016. august 2010|Categories: Danmark, Ezidi, Interviews, Kurdistan/Verden, NYHEDER, RELIGION|Kommentarer lukket til Vi er kurdernes oprindelige religion – interview om ezidisme


← Jules Verne – En verdensomsejling under havet\n– del 1: Besat\nRoman af Christina Bonde\nNattens sanger er en vampyr-romance om en forsigtig og forsagt ung pige der møder den vidunderligt dragende, smukke vampyr, som ser ud til at være et par år ældre end hende selv, men i virkeligheden …\nJeg kan godt lide romancer og kærlighedsfortællinger; jeg kan godt lide historier om fabelvæsener og monstre og også vampyrhistorier. Men når det gælder kærlighedsfortællinger, så vil jeg have det utrolige, fantastiske og helt specielle ved netop denne forelskelse beskrevet; jeg vil ikke have “verden til at gå i stå” eller høre om heltens brune øjne i detaljer. Handlingen her går helt i stå i lange passager, hvor heltindens mindste følelser er beskrevet i et skabelonagtigt sprog.\nForfatteren har sakset vam-pyrernes adfærd og organisering fra populære serier i stedet for at komme med et nyt bud på dem. Jeg savner at forfatteren bruger sin fantasi til at beskrive et anderledes miljø, et frisk plot og usædvanlige, uventede karakterer – det er dét, der gør en roman til fantasy …\nMåske bogen egner sig til nogen, der enten ikke har læst Twilight-sagaen, eller en, som netop har, og vil have mere af præcis det samme; komplet med trekantsdrama og gamle godser med mærkelige navne. Det kan også være at en yngre og mindre blasert anmelder ikke bliver irriteret af ophobningen af klicheer i sproget som f.eks: “Græsset glitrede som et fyrværkeri af diamanter”.\nJeg har spurgt Himmelskibets 15-årige gæsteanmelder, Johanne, som er stor fan af Twilight-serien, hvad hun synes om Nattens sanger:\n“Bogen er meget kopiagtig, som om hun har kogt det overordnede koncept fra de fire Twi-light-bøger ned til en bog.\nMan bliver ikke så fortrolig med hovedpersonen, så den fanger mig ikke rigtig. Den er skrevet lidt for voksent i forhold til hvad jeg godt kan lide.\nDet gode ved den er, at den handler om vampyrer. Men det er umuligt ikke at sammenligne med Twilight. Og hun skriver overdrevent i nogen situationer; hun kører det for meget op.\nDen er langtrukken på grund af den måde, hun skriver på, f.eks. når hun skriver om hovedpersonen og hendes kæreste, så er det meget det samme og det samme.\nJeg giver den 3 stjerner ud af 6.” (Johanne, 15 år)\nBogen får 2 stjerner ud af 6 af mig, fordi den er sammenhængende og er udmærket stavet og desuden pænt sat og udstyret. Men gid den var elendigt stavet, grim og komplet usammenhængende og til gengæld var fyldt med utrolige væsener, og sære passioner og scener og temaer der ikke er set mange gange før i andre bøger.\nDette indlæg blev udgivet i Bøger, Roman og tagget Christina Bonde, Dansk Fantastik, Himmelskibet nr.40, Majbrit Høyrup, Mellemgaard. Bogmærk permalinket.


Historie | Hornsyld IF\nHornsyld IF genopstod i sæsonen 2005/06 efter at Bjerre IF Volley blev nedlagt tilbage i 1990’erne.\nTidligere spiller og træner Claus Ørnsholt samt Poul Anker Frederiksen ønskede at genoplive motionsvolleyball i Hornsyld og i de første par sæsoner spillede klubben motionsvolleyball (mix) i Horsens i en privatturnering under DGI.\nI sæsonen 2009/10 startede et stort kuld ungdomsspillere (årgang 1993’ere),der alle besad et kæmpetalent og potentiale. Gennem de efterfølgende år har de dannet basis for klubbens tilmelding til Jyllandsserien og med Flemming Bjerregård som træner rykkede holdet op i Danmarksserien. Truppen er i perioden også blevet udvidet med flere både rutinerede divisionsspillere og talentfulde nye spillere. Efter at have spillet i Danmarksserien i 2 sæsoner, rykkede holdet i 2015 op til den daværende 3. division. Sæsonen gik over al forventning, og allerede i 2016 rykkede holdet op i 2. division. Siden da har holdet hørt til toppen af 2. division, og var i både 17/18 og 18/19 sæsonerne en del af oprykningsspillet til 1. division.\nDer er sideløbende med udviklingen af førsteholdet startet flere undgomsspillere i klubben, som jævnligt indtroduceres til træning på højere niveauer, så fortsat udvikling sikres. Der deltages jævnligt i stævner i både ungdomsvolley og jyllandsserie-niveau på herresiden.\nI sæsonen 2018/2019 blev der for alvor banket gang i dame-volley i Hornsyld. Efter flere sæsoner med svingende spillerantal lykkedes det vores damehold at vinde jyllandsserien, så oprykning til Danmarksserien blev en realitet. Holdet består af en god samling af erfarne og nye spillere og har et stort potentiale for videre udvikling. Vi glæder os meget til at følge dameholdenes videre udvikling.\nSkulle der være nogle unge mennesker, der kunne tænke sig at spille volleyball skal I være MEGET velkomne.\nI er meget velkommen til at komme til træning indtil flere gange for at prøve om det er noget for jer. Og tag gerne venner, bekendte, kammerater mv. med……\nHornsyld IF - Volleyball. Facebookside. Du skal tillade marketing cookies for at se dette. Se mere under Cookies\nSponsorer i volleyball afdelingen\nFå dit logo her - Kontakt: Hanne Rützou, Tlf.nr.: 4086 0312, Mail: Famrytter5@hotmail.com\nTømrermester Erik Agerskovs efterfølger


Messe gav forsmag på julestemning | hsfo.dk\nModellerne fra Aagaard Maskinudlejning havde både værktøjet og beklædningen i orden. Så kan der hurtigt fældes nogle juletræer. Foto: Mikael Lund\nJulemessen på RemisenBrande var godt fyldt op med 40 stande.\n18 nov. 2019 kl. 11:58\nBrande: For noget nær første gang i november tittede solen frem på himlen søndag 17. november og trak temperaturen i retning af det forårsagtige, så det var noget af en omvæltning at træde indenfor i en juleklædt Remise, hvor Brande City Detail afholdt den årlige julemesse.\nEksempelvis havde Blåhøj El omdannet Smedjen til en separat julestue, og salen til højre for indgangen dannede rammen om julefooden, der blev introduceret sidste år og blev gentaget med endnu større succes i år. Her fyldte Café Noa, Smagshuset, Café Tankefryd, Kvickly og Kagehuset forskellige julelækkerier på den tallerken, man kunne købe formedelst 100 kroner, et tilbud rigtig mange benyttede sig af.\nJulemanden havde sovet over sig, men heldigvis var en flok morgenfriske børn mødt op for at hjælpe med at få ham ud af fjerene, så han kunne komme i gang med sine mange gøremål. En ny rekord på Loops romaskine blev det imidlertid ikke til, men forsøget blev naturligvis gjort som lovet.\nTina Rømer og Lilly viste hundeudstyr fra DyreCentret. Foto: Mikael Lund\nModeller på to og fire ben\nPå podiet var der modeshow i to omgange med beklædning fra en lang række af byens butikker. Aagaard Maskinudlejning var på banen med sikkerhedsbeklædning og arbejdstøj, Name It præsenterede tøj til børnene suppleret med løbehjul fra Midtjysk Cykelcenter, modeller fra Chic og Tøjeksperten fremviste julemoden til henholdsvis damer og herrer iklædt fodtøj fra Zjoos, Skattekisten havde sørget for knaphulspynt og buketter, og Katrine Bonde fra HairJoy og Joan Thorsen fra TorveSalonen havde sat modellernes hår – dog ikke de firbenedes.\nFor første gang var der nemlig også hunde med på podiet for at vise tilbehør og udstyr til menneskets bedste venner, og selvom etårige Coby er en fransk bulldog og Lilly en grand danois, kender kærlighed som bekendt ikke til størrelse; Coby havde i hvert fald forelsket sig hovedkulds i Lilly, der udover at være temmelig mange gange større end sin jævnaldrende tilbeder tog hans tilnærmelser med ophøjet ro.\nEt om muligt endnu større trækplaster end de to modeshows var udtrækningerne af præmier, en opgave de to konferenciers, Brian Nielsen og Jørgen Lauridsen, på skift fik hjælp til af forskellige børn.\nPå den konto kunne 20 messegæster gå hjem med et Brande-gavekort på 500 kroner, og derudover blev der udtrukket en lang række andre gevinster hver time samt på de fleste af standene.\nJørgen Lauridsen havde muligvis lånt sin juletrøje af Henrik Voldborg. Bag den ene af dagens to konferenciers skimtes Anita R. Kristensen fra Chic, der endnu engang var tovholder på modeshowet. Foto: Mikael Lund


Forsinket vinder af give away! - Chelle blog\nMichelle Rønn Dyrmose Kristensen\t april 7, 2016 Home\nForsinket vinder af give away!\nHej igen allesammen! Jeg er godt klar over jeg afsløre vinderen lidt over en uge for sent, men jeg har simpelthen haft det så dårligt siden sidste mandag. Jeg kan dog nu sige, jeg er stort set rask. Det har dog taget sin tid, for gud hvor har jeg haft det elendigt. Det startede lige så stille med ondt i halsen som bredte sig til feber, hvilket ikke er den bedste forudsætning for at gøre sin optagelsesprøve til Teko færdig. Så jeg nåde kun at lave en ud af de to prøver, det var meningen jeg skulle lave, fordi jeg havde det så dårligt. Da jeg så endelig havde, det lidt bedre tænkte jeg, at jeg ville tage op til min mormor, (elendig ide) som enlig var meningen. Det havde jo også være noget hel andet, hvis turen ikke er en halv dagsrejse næsten. Men da jeg endelig kommer derop, har jeg det så dårligt, jeg er nød til at gå i seng, og der ligger jeg enlig de næste 3 dage….altså jeg tror aldrig, jeg lærer ikke at gå ud når jeg er syg, men jeg fik også min straf for jeg endte med en meget smertefuld omgang bihulebetændelse. Jeg har aldrig nogensinde lagt vågen og grædt en hel nat af smerte! Det gjorde SÅÅÅ FUCKING ondt! jeg ved ikke om i har haft så slemme smerter pga bihulebetændelse, men så er det altså okay at have ondt af sig selv og være ynkelig. Jeg er heldigvis nogenlunde rask nu og jeg takker lægevidenskaben for at have opfundet penicillin, -its like magic!Jeg var nok ved at dø. Puha! Nå men nu til det i virkeligheden gerne vil høre nemlig vinderen af give awayen!\nVinderen er Christina S. Thomsen, hun har fået direkte besked via mail.\nforsinket vinder af give away\nForrige indlæg Værd at følge på instagram\nNæste indlæg En tur i Dyrhaven


Horseguard klokker med ægte lam i sort til en billig pris KØB HER\nHorseguard klokker med ægte lam i sort\nHorsegaurd klokker med ægte lam\nHorseGuard klokker med ægte lam\nGår du og tænker på at købe nogle lammeskindsklokker til din hest, enten fordi den bliver skrabet af andre klokker, eller fordi du gerne bare vil forkæle den lidt ekstra? Så er HorseGuards klokker med ægte lam helt sikkert noget for dig.\nDu får ægte lammeskindsklokker til en kanon pris. De er lavet i tykt neopren med dobbelt velcrolukning. Derudover er der på ydersiden syet en kappe af kunstlæder på, for at maksimere holdbarheden. Der er ligeledes en dobbeltsyning nederst på klokken til samme formål: at forlænge holdbarheden.\nElegant pasform, lækkert design og kvalitet for pengene\nKlokker med ægte lam knitrer ikke på samme måde som klokker med imiteret lam. Kvalitet og pris hænger sammen, og her får du altså et par kvalitetsklokker til ikke mange håndører. Du får derudover en glad hest, der ikke bliver skrabet i koden. Pasformen er som vi kender den. Super lækker! Bruger din hest normalt fx størrelse L, skal du også vælge disse lammeskindsklokker fra HorseGuard i en L.\nDisse lammeskindsklokker er dekoreret med et enkelt HG(kort for HorseGuard)-logo foran på velcroen på begge klokker.\nDe er derudover i sort, der er den mest praktiske farve, og da yderkappen er af kunstlæder, er de nemme at rengøre.\nHvem er HorseGuard?\nHorseGuard er et mærke, der er kendt for at lave billigt udstyr til den daglige træning såvel som stævne. Deres sortiment er bredt og rammer mange målgrupper, så det er næsten altid muligt at finde udstyr til din bedste ven fra dette mærke.\nRing til os på tlf. +45 75 13 51 51, eller skriv til os i livechatten. Vi er altid klar med råd og vejledning, så du finder det udstyr der dækker dine og din hests behov bedst muligt.


Stresshåndtering - lær stressmestring på stressworkshop med stresscoach johannes Berg\nStressworkshop "Sådan håndterer vi stress":\nDeltagerne får viden om stress, lærer at forebygge stress og får særdeles effektive værktøjer til at håndtere stress med. Alle kan deltage i kurset, som varer 4 timer med en indlagt pause. Inden kursets afholdelse besøges arbejdspladsen for at tilpasse kursets indhold til lokale forhold.\nEr travlhed og stress det samme?\nPositive og negative sider ved stress.\nSymptomer på egen stress.\nSymptomer på andres stress.\nStop stress - før stress stopper dig.\nHvordan hjælper jeg andre med deres stress?\n4 intensive timer tilrettelagt for den enkelte virksomhed, skole eller institution, som veksler mellem oplæg/foredrag, gruppearbejde og perspektiverende fælles evaluering.\nStress er "kommet for at blive", og er et livsvilkår - også for det moderne menneske. Betydningen af dette faktum, afhænger af den enkelte og omgivelsernes (kollegaers, ledelses, partners, børns, venners samt bekendtes) opfattelse og reaktioner på stress.\nStress kan derfor på samme tid både være en individuel tilstand hos den enkelte medarbejder; men er også et fælles anliggende og ansvar for alle medarbejdere samt ledelsen. Igennem information og dialog tager kurset dramatikken ud af de måder, som vi opfatter og håndterer stress på og med i dagligdagen og tilvejebringer enkle værktøjer til at forebygge samt håndtere stress med fremover.\nInteraktivt vil deltagerne sammen forholde sig til egne og fælles værdier samt adfærd i forbindelse med stress. Kurset kan blive optakten til en formuleret stresspolitik på arbejdspladsen - eller en understøttelse af samme.\nGraden af opfølgning på kurset aftales individuelt.\nIfølge Dansk Arbejdsgiverforening viser ny statistik at stress nu er den hyppigste årsag til tildeling af førtidspension - i antal dobbelt af nr. 2 på listen.\nHoldpris(Max. 30 deltagere): 9.500,- kr.\nSpecielle ønsker til Stressworkshop imødekommes - Klik på: kontakt\nSkolen ved Skovens 28 medarbejdere i SFO har haft besøg af Johannes Berg til et formiddagsarrangement om stresshåndtering. Vi fik nogle meget udbytterige timer, hvor vi arbejdede med vores personlige og arbejdsmæssige stressbelastninger.\nPersonalegruppen udtrykte efterfølgende stor tilfredshed med arrangementet. Johannes engagement, formidlingsevne og indsigt i problematikken gav os ny forståelse for stressproblemet, og vi vil meget gerne anbefale Johannes til andre.\nOle Nissen, Skoleleder, Skolen ved Skoven, Hillerød


Ny regel om supplerende dagpenge trækkes tilbage | FOA\nFredag den 22.06.2018\nNy regel om supplerende dagpenge trækkes tilbage\nBeskæftigelsesminister Troels Lund Poulsen har meddelt, at en planlagt forringelse af reglerne om supplerende dagpenge alligevel ikke træder i kraft.\nAf: Mikkel Meldgaard Bloch\nNår man har opbrugt retten til supplerende dagpenge, kan man ikke længere få dagpenge i de måneder, hvor man arbejder. Sådan lød den regel, som skulle træde i kraft den 1. oktober 2018, men som altså nu er taget af bordet.\nReglen betød, at hvis man fx som ledig tager en vagt på 8 timer, og man ikke længere har ret til supplerende dagpenge, så kan man slet ikke få dagpenge i den måned, hvor man arbejder. En enkelt vagt kunne dermed koste en hel måneds dagpenge.\nDen nuværende regel fortsætter\nI stedet for den påtænkte ændring har man valgt at lade den nuværende regel om supplerende dagpenge fortsætte efter den 1. oktober 2018. Den nuværende regel siger, at hvis man tager arbejde, efter at man har mistet retten til supplerende dagpenge, kan man ikke længere modtage dagpenge i den uge, hvor man arbejder. Man mister altså ”kun” op til en uges (37 timers) dagpenge.\nI Fagbladet FOA, der udkommer i denne uge, er der en artikel om den nye regel – som altså ikke træder i kraft alligevel. Det skyldes, at bladet gik i trykken, inden det blev besluttet at trække reglen tilbage.\nKender du de andre nye regler om supplerende dagpenge?\nDen 1. oktober 2018 træder der en række andre nye regler om supplerende dagpenge i kraft.


Bruger:Mons1957 - Wikipedia, den frie encyklopædi\nJeg hedder Mogens, er bosiddende i København og mit net-navn er kortformen af mit rigtige navn tilsat mit fødselsår. Jeg er uddannet cand. theol. og underviser i musik, filosofi og begynder-pc inden for folkeoplysningen.\nMusik har min store interesse, og her på Wikipedia skriver jeg især om musik, som er underrepræsenteret på danske websider, også denne webside. Derudover regner jeg da også med at skrive noget om filosofi og tro henad vejen.\nDesuden interesserer jeg mig for psykologi, hvor jeg nok især er optaget af mobning og dens konsekvenser, da jeg prøvede det en del i skolen og oplevede, at det er et traume da jeg senere var udsat for chikane på arbejde. Og jeg er interesseret i litteratur og film, og jeg er selv Netforfatter, flere af mine ting kan læses på forfatterportalen Fyldepennen.\nPå mingler.dk har jeg nogle debatgrupper om de samme emner, som jeg skriver om, se Min Minglerprofil.\nSe også min private hjemmeside Mogens Sørensens hjemmeside\nNogle af mine artikler her er ikke helt færdige, men det bliver de forhåbentlig.\nHentet fra "https://da.wikipedia.org/w/index.php?title=Bruger:Mons1957&oldid=1467017"\nDenne side blev senest ændret den 4. juli 2007 kl. 11:41.